Beda l-każ ta' 20 persuna akkużati li kienu involuti fl-attakki terroristiċi li qatlu 130 persuna f'Pariġi fl-2015, fil-Palais de Justice fil-kapitali Franċiża. Issa ġiet stabbilita struttura temporanja fi ħdan il-qrati biex tieħu ħsieb il-proċess, l-akbar proċess kriminali fi Franza, u wieħed li mistenni jdum xi disa' xhur. L-imputati jinkludu Salah Abdeslam, l-uniku persuna diretta li baqat ħajja fl-attakki li seħħew fit-13 ta' Novembru tal-2015 fis-sala tal-kunċerti Bataclan, l-iStade de France f'Saint-Denis u f'żona ta' Pariġi mimli kafetteriji u ristoranti. L-attakki ħallew 130 vittma mejta u 416 midruba, bil-biċċa l-kbira tal-vittmi jkunu fil-Bataclan, fejn madwar 1,500 kienu qed jattendu kunċert. Seba' mid-disa' persuni li wettqu l-attakk mietu fuq il-post u jinkludu ħu Abdeslam, li sploda lilu nnifsu f'bar f'Pariġi. Tmienja nqatlu f'rejd tal-pulizija f'Saint-Denis jiem wara, iżda Abdeslam inizjalment kien ħarab. Madankollu, fl-aħħar inqabad fi Brussell f'Marzu tal-2016 wara sparatura mal-pulizija: bħalissa qiegħed iservi sentenza ta' 20 sena ħabs minħabba din l-isparatura. Issa qed jiffaċċja sentenza potenzjali ta' għomor il-ħabs minħabba l-attakki ta' Pariġi, li għaliha l-Istat Iżlamiku ħa r-responsabbiltà. L-investigazzjonijiet tal-pulizija wasslu għall-identifikazzjoni ta' 19-il raġel ieħor li huwa maħsub li kienu involuti fil-koordinazzjoni tal-attakki. Iżda sitta minnhom qed jiġu akkużati in absentia: ħamsa huma preżunti mejta fl-Iraq jew fis-Sirja, filwaqt li ieħor jinsab f'ħabs Tork. Mitlub jidentifika lilu nnifsu, Abdeslam beda bix-shahada, il-professjoni Islamika tal-fidi, u ddeskriva l-professjoni tiegħu bħala suldat mal-IS. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6139b715c1a32_rand.td-a-rec-img{text-align:left}.td_uid_3_6139b715c1a32_rand.td-a-rec-img img{margin:0 auto 0 0}